ai4bharat/Pralekha huggingface dataset:
कार्मिक, सार्वजनिक तक्रार आणि निवृत्ती वेतन मंत्रालय
लाल बहादूर शास्त्री राष्ट्रीय प्रशासकीय अकादमीच्यावतीने कोविड-19चा प्रसार रोखण्यासाठी सर्व नियमांचे पालन
नवी दिल्ली, 21 नोव्हेंबर 2020
उत्तराखंडमधील मसुरी इथल्या लाल बहादूर शास्त्री राष्ट्रीय प्रशासकीय अकादमीमध्ये 57 प्रशिक्षणार्थी अधिका-यांना कोविडची बाधा झाल्याचे दिसून आले आहे. 95व्या फौंडेशन अभ्यासक्रमासाठी भारतीय प्रशासकीय सेवेसाठी निवड करण्यात आलेले एकूण 428 उमेदवार, या अकादमी परिसरामध्ये प्रशिक्षणार्थी अधिकारी म्हणून आले आहेत.
या अकादमीमध्ये गृह मंत्रालय आणि देहराडून जिल्हा प्रशासन यांनी दिलेल्या दिशा-निर्देशांचे काटेकोर पालन करण्यात येत आहे. कोविड-19 प्रसार रोखण्यासाठी अकादमीमध्ये आवश्यक पावले उचलण्यात येत आहेत. कोविडची बाधा झालेल्या प्रशिक्षणार्थींचे विशेष कोविड दक्षता केंद्रामध्ये विलगीकरण केले आहे. दि. 20 नोव्हेंबर, 2020 पासून अकादमीने जिल्हाधिकारींच्या समन्वयाने 162 पेक्षा जास्त आरटी-पीसीआर चाचण्या केल्या आहेत.
या प्रशिक्षणातल्या सर्व उपक्रमांचे आता दि. 3 डिसेंबर, 2020च्या रात्रीपर्यंत ऑनलाइन आयोजन करण्याचा निर्णय अकादमीने घेतला आहे. प्रशिक्षणार्थी अधिकारी आणि अकादमीचे कर्मचारी कोविडसंबंधीच्या शिष्टाचाराचे पालन करीत आहेत. यामध्ये सामाजिक अंतर राखणे, वारंवार हात धुणे आणि मास्क वापरणे यांचे सक्तीने पालन करण्यात येत आहे.
प्रशिक्षणार्थींच्या सुरक्षेचा विचार करून सर्व सुरक्षा साधनांचा वापर करून अकादमीचे कर्मचारी, प्रशिक्षणार्थींच्या वसतिगृहामध्येच त्यांना भोजन आणि इतर आवश्यक गोष्टी पुरवत आहेत.Jaydevi PS/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
अल्पसंख्यांक मंत्रालय
भारतातील मुसलमान हज 2020 साठी सौदी अरेबियाला जाणार नाहीत
कोरोना साथीच्या आजारामुळे सौदी अरेबियाने यावर्षी  साठी भारतातून हज यात्रेकरूंना हजसाठी न पाठविण्याची दिली सूचना
“कोणतेही शुल्क न कापता अर्जदारांनी जमा केलेली रक्कम तातडीने परत करण्याची प्रक्रिया सुरु; ऑनलाईन डीबीटी पद्धतीने अर्जदारांच्या बँक खात्यात पैसे होणार जमा” : मुख्तार अब्बास नक्वी
“2300 हून अधिक महिलांनी मेहरम शिवाय हज यात्रेला जाण्यासाठी अर्ज केला होता; या महिलांना आता हज 2021 यात्रेसाठी हज 2020 च्या अर्जाच्या आधारेच हज यात्रेसाठी पाठविले जाईल” : मुख्तार अब्बास नक्वी
“त्याशिवाय,पुढच्या वर्षी मेहरमशिवाय हज यात्रेसाठी अर्ज करणाऱ्या सर्व महिलांनाही हज यात्रेसाठी पाठवले जाईल” : मुख्तार अब्बास नक्वी
नवी दिल्ली, 23 जून 2020
केंद्रीय अल्पसंख्याक मंत्री मुख्तार अब्बास नक्वी यांनी आज सांगितले की, कोरोना साथीच्या आजारामुळे उद्भवलेल्या गंभीर आव्हानांमुळे, सौदी अरेबियन सरकारच्या निर्णयाचा आदर करत आणि लोकांचे आरोग्य आणि हित लक्षात घेत भारतातील मुसलमानांना यावर्षी हज  साठी सौदी अरेबियाला न पाठवण्याचा निर्णय सरकारने घेतला आहे. ते आज नवी दिल्ली येथे प्रसार माध्यमांशी बोलत होते.
ते म्हणाले की, सौदी अरेबियाचे हज आणि उमराह मंत्री महामहीम डॉ. मोहम्मद सालेह बिन ताहेर बेन्तेन यांचा दूरध्वनी आला होता, त्यांनी कोरोना साथीच्या आजारामुळे यावर्षी  साठी भारतातून हज यात्रेकरूंना हजसाठी न पाठविण्याची सूचना केली आहे. ते म्हणाले की, याविषयावर त्यांनी सविस्तर चर्चा केली आणि आपली सहमती दर्शविली, संपूर्ण जग कोरोना साथीच्या आजारामुळे उद्भवलेल्या आव्हानांचा सामना करत आहे आणि सौदी अरेबियावर देखील या साथीच्या आजाराचा परिणाम झाला आहे.
नक्वी म्हणाले की, हज 2020 साठी 2 लाख 13,000 अर्ज प्राप्त झाले होते. कोणतेही शुल्क न कापता अर्जदारांनी जमा केलेली रक्कम तातडीने परत करण्याची प्रक्रिया सुरु केली असून ऑनलाईन डीबीटी पद्धतीने अर्जदारांच्या बँक खात्यात पैसे जमा केले जातील.
मंत्री म्हणाले की, 2300 हून अधिक महिलांनी मेहरम शिवाय हज यात्रेला जाण्यसाठी अर्ज केला होता. या महिलांना आता हज 2021 यात्रेसाठी हज 2020 च्या अर्जाच्या आधारेच हज यात्रेसाठी पाठविले जाईल. त्याशिवाय,पुढच्या वर्षी मेहरमशिवाय हज यात्रेसाठी नवीन अर्ज करणार्या सर्व महिलांनाही हज यात्रेसाठी पाठवले जाईल.
नक्वी म्हणाले की, 2019 मध्ये एकूण 2 लाख भारतीय मुसलमानांनी हज यात्रा केली होती. या यात्रेकरुंमध्ये 50 टक्के महिला होत्या. 2018 मध्ये मुस्लिम महिला मेहरम शिवाय  हज यात्रा करू शकतात हे सरकारने सुनिश्चित केल्या पासून आतापर्यंत एकूण 3040 महिलांनी हज यात्रा केली आहे.
काल रात्री उशिरा सौदी अरेबियाच्या हज आणि उमराह मंत्रालयाने एक निवेदन जारी केले आहे ज्यात म्हटले आहे की “कोरोना साथीच्या आजारामुळे आणि गर्दीच्या ठिकाणी आणि मोठ्या संख्येने लोकं जमा होणाऱ्या ठिकाणी कोरोना विषाणूच्या संसर्गाच्या धोक्यामुळे या वर्षासाठी हज  सौदी अरेबियामध्ये आधीपासूनच राहत असलेल्या विविध देशांमधील लोकांद्वारेच अत्यंत मर्यादित संख्येने हज यात्रा करण्याचा निर्णय घेण्यात आला आहे. सर्व प्रतिबंधक उपाय आणि शारीरिक अंतराच्या सर्व नियमांचे काटेकोरपणे पालन करून सार्वजनिक आरोग्याच्या दृष्टीकोनातून हज सुरक्षित पद्धतीने पार पाडला जावा यासाठी हा निर्णय घेण्यात आला आहे. ”
B.Gokhale/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
महिला मुष्टियुद्ध 57 किलो वजनी गटात कांस्य पदक जिंकल्याबद्दल पंतप्रधानांनी मुष्टियोद्धा परवीन हुड्डा हिचे केले अभिनंदन
नवी दिल्ली, 4 ऑक्टोबर 2023
आशियाई क्रीडा स्पर्धेत महिला मुष्टियुद्ध 57 किलो वजनी गटात कांस्य पदक जिंकल्याबद्दल पंतप्रधान नरेंद्र मोदी यांनी मुष्टियोद्धा परवीन हुडा हिचे अभिनंदन केले आहे.
पंतप्रधानांनी X या समाज माध्यमावर पोस्ट केले;
"मुष्टियुद्धामधील आणखी एक पदक..."
महिला मुष्टियुद्ध 57kg स्पर्धेत कांस्य पदक जिंकल्याबद्दल @BoxerHoda चे अभिनंदन. हे पदक तिच्या मेहनतीचा दाखला आहे.
तिच्या भविष्यासाठी हार्दिक शुभेच्छा!”
Jaydevi PS/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
वाणिज्य आणि उदयोग मंत्रालय
स्टार्ट अप्समधील गुंतवणुकीला प्रोत्साहन देणाऱ्या प्रस्तावाला सुरेश प्रभू यांची मंजुरी
नवी दिल्ली, 19 फेब्रुवारी 2019
प्राप्तीकर कायद्यातील कलम 56 अंतर्गत स्टार्टअप्ससाठीची सवलत प्रक्रिया अधिक सुलभ करण्याच्या उद्देशाने तयार करण्यात आलेल्या प्रस्तावाला वाणिज्य आणि उद्योग मंत्री सुरेश प्रभू यांनी मंजुरी दिली आहे. यासंदर्भात उद्योग प्रोत्साहन आणि इंटरनेट व्यापार विभाग आज अधिसूचना जारी करत आहे.
या अधिसूचनेद्वारे स्टार्ट अप्सची व्याख्या अधिक विस्तृत होणार आहे. पूर्वीच्या सात वर्षांच्या कालावधीऐवजी व्यवसाय संस्था आता स्थापना दिनांक आणि नोंदणीपासून 10 वर्षांच्या कालावधीसाठी स्टार्ट अप म्हणून गणली जाईल. तसेच स्थापना दिनांक आणि नोंदणीपासून कुठल्याही वित्तीय वर्षात उलाढाल 100 कोटी रुपयांवर गेली नाही ती स्टार्ट अप म्हणून मानली जाईल. पूर्वी ही मर्यादा 25 कोटी होती.
N.Sapre/S.Kakade/P.Kor
(Visitor Counter : 115
आरोग्य आणि कुटुंब कल्याण मंत्रालय
कोविड19 प्रतिबंधात्मक लसीकरण- 48 वा दिवस
कोविड-19 प्रतिबंधात्मक लसीच्या 1.77 कोटी पेक्षा जास्त मात्रा देण्यात आल्या
आज संध्याकाळी सात वाजेपर्यंत लसींच्या 10.93 लाख मात्रा देण्यात आल्या
देशभरात आतापर्यंत देण्यात आलेल्या कोविड19 प्रतिबंधात्मक लसींच्या मात्रांच्या संख्येने आज 1.77 कोटींचा टप्पा ओलांडला.
या देशव्यापी लसीकरण मोहिमेचा प्रारंभ 16 जानेवारी 2021 रोजी झाला होता आणि आघाडीवरील कर्मचाऱ्यांसाठी 2 फेब्रुवारी 2021 पासून लसीकरण सुरू करण्यात आले होते. कोविड19 प्रतिबंधात्मक लसीकरणाच्या पुढील टप्प्यात 60 वर्षांपेक्षा जास्त वयाच्या आणि विशिष्ट सहव्याधी असलेल्या 45 वर्षे आणि त्यापेक्षा जास्त वयाच्या व्यक्तींसाठी लसीकरणास 1 मार्च 2021 पासून सुरुवात झाली.
आज मिळालेल्या तात्पुरत्या अहवालानुसार संध्याकाळी सात वाजेपर्यंत लसींच्या एकूण 1,77,11,287 मात्रा आतापर्यंत देण्यात आल्या आहेत.
यामध्ये लसीची पहिली मात्रा घेणाऱ्या 68,38,077 आरोग्य कर्मचाऱ्यांचा आणि दुसरी मात्रा घेणाऱ्या 30,82,942 आरोग्य कर्मचाऱ्यांचा, लसीची पहिली मात्रा घेणाऱ्या आघाड्यांवरील 60,22,136 कर्मचाऱ्यांचा, दुसरी मात्रा घेणाऱ्या आघाडीवरील 54,177 कर्मचाऱ्यांचा त्याचप्रमाणे 60 वर्षांपेक्षा जास्त वय असलेल्या 14,95,016 लाभार्थ्यांचा आणि विशिष्ट सहव्याधी असलेल्या 45 वर्षे किंवा त्याहून जास्त वयाच्या 2,18,939 लाभार्थ्यांचा समावेश आहे.
आज देशव्यापी लसीकरणाच्या 48व्या दिवशी संध्याकाळी सात वाजेपर्यंत लसींच्या एकूण 10,93,954 मात्रा देण्यात आल्या. त्यामध्ये 8,34,141 लाभार्थ्यांना लसीची पहिली मात्रा देण्यात आली तर 2,59,813 आरोग्य कर्मचारी आणि आघाडीवरील कर्मचाऱ्यांना लसीची दुसरी मात्रा देण्यात आली. याबाबतचा अंतिम अहवाल आज रात्री उशिरा पूर्ण होईल.
पंतप्रधान कार्यालय
तामिळनाडू येथील चेंगलपट्टू येथील अपघातात झालेल्या जिवित हानीबद्दल पंतप्रधानांनी व्यक्त केले दुःख
नवी दिल्ली, 8 जुलै 2022
तामिळनाडू येथील चेंगलपट्टू येथील अपघातात झालेल्या जिवित हानीबद्दल पंतप्रधान नरेंद्र मोदी यांनी तीव्र दुःख व्यक्त केले आहे.
पंतप्रधान कार्यालयाने आपल्या ट्विट संदेशात म्हटले आहे की,
"चेंगलपट्टू येथील अपघातात झालेल्या जिवीत हानी झाल्याचे ऐकून तीव्र दुःख झाले. या अपघातात आपल्या जीवलगांना ज्यांनी गमावले आहे, त्यांच्या प्रति मी सहवेदना व्यक्त करतो. याबरोबरच जखमींच्या प्रकृतीत लवकरात लवकर सुधारणा व्हावी अशी कामना करतो. - पंतप्रधान @narendramodi"S.Tupe/V.Yadav/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
82 व्या अखिल भारतीय पीठासीन अधिकारी परिषद संमेलनाच्या उद्घाटन सत्राला येत्या 17 नोव्हेंबर रोजी पंतप्रधान करणार संबोधित
पंतप्रधान नरेंद्र मोदी येत्या 17 नोव्हेंबर रोजी सकाळी दहा वाजता 82 व्या अखिल भारतीय पीठासीन अधिकारी परिषद संमेलनाच्या उद्घाटन सत्रात दूरदृश्य प्रणालीच्या माध्यमातून भाषण देणार आहेत.
एआयपीओसी म्हणजे अखिल भारतीय पीठासीन अधिकारी परिषद म्हणजे भारतातील कायदेमंडळांची शीर्ष संस्था असून 2021 मध्ये तिची शताब्दी साजरी होत आहे. संस्थेच्या शताब्दीनिमित्त 17 आणि 18 नोव्हेंबर 2021 या दिवशी शिमला येथे ब्याऐंशीव्या एआयपीओसी संमेलनाचे आयोजन करण्यात आले आहे. संस्थेचे पहिले संमेलनही 1921 मध्ये शिमल्यातच भरले होते.
लोकसभेचे अध्यक्ष, हिमाचल प्रदेशचे मुख्यमंत्री आणि राज्यसभेचे उपसभापती या कार्यक्रमाला उपस्थित राहणार आहेत.
माहिती आणि प्रसारण मंत्रालय
राष्ट्रीय चित्रपट विकास महामंडळ - राष्ट्रीय चित्रपट संग्रहालय येथे महात्मा गांधींची दुर्मिळ चित्रफीत दाखवणार
पुणे येथील राष्ट्रीय चित्रपट विकास महामंडळ- राष्ट्रीय चित्रपट संग्रहालय येथे फुटेज, वृत्तपत्रातील लेख, छायाचित्रे आणि गांधीजींचे लिखाण यांचा वापर करून बनवण्यात आलेल्या “महात्मा: लाइफ ऑफ गांधी, 1869-1948”  या जीवन चरित्रपटातील महात्मा गांधींची दुर्मिळ चित्रफीत प्रदर्शित केली जाणार आहे. चरित्रपटाच्या हाय डेफिनेशन आवृत्तीचे फिल्म्स डिव्हिजनने डिजीटलीकरण केले आहे. ए.के. चेट्टियार यांच्या “महात्मा गांधी- 20th सेंचुरी प्रॉफेट ”  आणि मोटवाने प्रॉडक्शनच्या “महात्मा द इम्मॉर्टल” या चित्रपटांसोबत ते प्रदर्शित केले जाणार आहे. माहिती आणि प्रसारण मंत्रालयद्वारा पुरस्कृत राष्ट्रीय चित्रपट वारसा मोहीम अंतर्गत राष्ट्रीय चित्रपट विकास महामंडळ - राष्ट्रीय चित्रपट संग्रहालय यांनी त्याचे डिजीटलीकरण केले आहे.
हा कार्यक्रम पुणेकरांना 100 वर्षांपूर्वीच्या काळात घेऊन जाईल कारण यामध्ये वास्तविक फुटेजचा वापर आहे. माहितीपटांच्या रूपाने स्वातंत्र्यपूर्व भारताचा इतिहास जाणून घेण्याची विद्यार्थ्यांसाठी ही एक दुर्मिळ सुवर्णसंधी आहे. गांधी जयंतीनिमित्त संग्रहालयाला भेट देणे विद्यार्थी आणि इतिहासप्रेमींसाठी पर्वणी ठरेल.
हे स्क्रीनिंग बिगर -व्यावसायिक असून प्रथम येणाऱ्यास प्राधान्य तत्त्वावर आहे. सोमवार, 2 ऑक्टोबर रोजी सकाळी 10.30 वाजल्यापासून एनएफडीसी-नॅशनल फिल्म आर्काइव्ह ऑफ इंडिया, लॉ कॉलेज रोड, पुणे येथील मुख्य थिएटरमध्ये ते दाखवले जाईल.
ग्राहक व्यवहार, अन्न आणि सार्वजनिक पुरवठा मंत्रालय
' स्वातंत्र्याच्या अमृत महोत्सविनिमित भारतीय मानक संस्थेने ‘मेक इन इंडिया – खेळण्यांसोबत सुरक्षित खेळणे’ या विषयावर वेबिनारचे केले आयोजन
विविध वयोगटातील मुलांमधे शिकण्याची कौशल्ये विकसित करण्यासाठी खेळण्यांच्या संज्ञानात्मक मूल्यामध्ये संरचना  आणि खेळ यांची भूमिका वक्त्यांनी केली स्पष्ट
खेळण्यांच्या सुरक्षिततेचे मुद्दे आणि खेळण्यांची चाचणी यावरही झाली चर्चा
भारतीय मानक संस्थेद्वारे खेळण्यांचे मानकीकरण उपक्रम तसेच खेळणी क्षेत्रातील नियमनाचे महत्त्व यावर करण्यात आली चर्चा
स्वातंत्र्याचा अमृत महोत्सव हा प्रगतीशील भारताच्या 75 वर्षांचा आणि इथल्या लोकांच्या संस्कृतीचा, कर्तृत्वाचा गौरवशाली इतिहास साजरा करण्यासाठी तसेच त्यांचे स्मरण करण्याचा भारत सरकारचा एक उपक्रम आहे.
भारतीय मानक संस्था  देखील विविध विषयांवर चर्चासत्रे/वेबिनार आयोजित करून @75 स्वातंत्र्याच्या अमृत महोत्सवात भाग घेत आहे.’
चर्चासत्रे/वेबिनारच्या या मालिकेत, भारतीय मानक संस्थेने 23 नोव्हेंबर 2021 रोजी ‘मेक इन इंडिया – खेळण्यांसोबत सुरक्षित खेळणे’ या विषयावर वेबिनारचे आयोजन केले होते.
या वेबिनारमध्ये खेळणी उत्पादक, एफआयसीसीआय, टीएआयटीएमए, टीएआय एनआयडी इत्यादी उद्योग संघटना तसेच शैक्षणिक संस्था डब्लू आयटीटीवाय इंटरनॅशनल स्कूल, सीएसआयआर-आयआयटीआर, चाचणी प्रयोगशाळा टीयूव्ही, आयआरएमए, एसजीएस आणि इतर यांसारख्या संस्था सहभागी झाल्या होत्या.
खेळणी विकसित करण्यामध्ये संरचना  आणि खेळण्याची भूमिका, विविध वयोगटातील मुलांमधे शिकण्याची कौशल्ये विकसित करण्यासाठी खेळण्यांचे संज्ञानात्मक मूल्य, खेळण्यांचे सुरक्षिततेचे पैलू आणि खेळण्यांची चाचणी याबद्दल वक्त्यांनी माहिती दिली.
भारतीय मानक संस्थेद्वारे खेळण्यांचे मानकीकरण उपक्रम, खेळणी क्षेत्रातील नियमनाचे महत्त्व, मेक इन इंडिया खेळण्यांच्या निर्यातीची व्याप्ती, संधी आणि खेळणी उद्योगाच्या क्षेत्रातील अलीकडील प्रगती/नवीन शोधांवर देखील वेबिनारमध्ये चर्चा झाली.
पेयजल आणि स्वच्छता मंत्रालय
देश हागणदारीमुक्त करण्यासाठी स्वच्छ भारत अभियानाची योग्य दिशेने वाटचाल
(नवी दिल्ली, 9 जानेवारी 2019
स्वच्छ भारत अभियान  अंतर्गत 5.4 लाख गावे आणि 585 जिल्हे हागणदारीमुक्त जाहीर झाले आहेत. 27 राज्ये आणि केंद्रशासित प्रदेशांनी हागणदारीमुक्त झाल्याचे जाहीर केले आहे. देशाच्या ग्रामीण भागात 9 कोटीपेक्षा जास्त स्वच्छतागृहे बांधण्यात आली आहेत. यामुळे ग्रामीण भागात स्वच्छतेचे जाळे 2014 मधल्या 39 टक्क्यांवरुन आता 98 टक्क्यांवर पोहोचले आहे. राष्ट्रीय वार्षिक ग्रामीण स्वच्छता सर्वेक्षण 2017-18 अंतर्गत 6000 गावातल्या 90,000 घरात यासंदर्भात पडताळणी करण्यात आली. यामध्ये ग्रामीण भागात स्वच्छतागृहांचा वापर 93.4 टक्के झाल्याचे स्पष्ट झाले. याशिवाय दोन स्वतंत्र सर्वेक्षणही करण्यात आली त्यामध्येही या स्वच्छतागृहांचा वापर 91 टक्के आणि 95 टक्के हेात असल्याचे निदर्शनाला आले आहे. येत्या ऑक्टोबरपर्यंत देश हागणदारीमुक्त करण्यासाठी योग्य दिशेने वाटचाल सुरू असल्याचे यावरुन स्पष्ट होत आहे.
यासंदर्भात प्रसिद्ध झालेल्या चेंजेस इन ओपन डिफेकेशन इन रुरल नॉर्थ इंडिया 2014-18 या नुकत्याच झालेल्या अभ्यास अहवालात काही माहिती दिशाभूल करणारी असल्याचे मंत्रालयाने स्पष्ट केले आहे. चुकीच्या विसंगत माहितीवर आधारित अभ्यास अहवाल वाचकांची दिशाभूल करणारे ठरू शकतात याकडे मंत्रालयाने लक्ष वेधले आहे.
B.Gokhale/N.Chitale/P.Kor
जलशक्ती मंत्रालय
केंद्रीय जलशक्ती मंत्र्यांच्या अध्यक्षतेखाली उद्या 8 एप्रिल 2022 रोजी जयपूर येथे देशातील 11 राज्ये आणि केंद्रशासित प्रदेशांची प्रादेशिक परिषद आयोजित
जल जीवन अभियान आणि स्वच्छ भारत अभियान  या अभियानांची प्रगती आणि पुढील आराखडा यांचा आढावा घेण्याच्या उद्देशाने या प्रादेशिक परिषदेचे आयोजन
नवी दिल्ली, 7 एप्रिल 2022
जल जीवन अभियान आणि स्वच्छ भारत अभियान  या अभियानांची प्रगती आणि पुढील आराखडा यांचा आढावा घेण्याच्या उद्देशाने उद्या 8 एप्रिल 2022 रोजी आयोजित करण्यात आलेल्या प्रादेशिक परिषदेचे अध्यक्षपद केंद्रीय जलशक्ती मंत्री गजेंद्र सिंग शेखावत भूषविणार आहेत. या प्रादेशिक परिषदेत सहभागी होणाऱ्या 8 राज्ये आणि तीन केंद्रशासित प्रदेशांमध्ये महाराष्ट्र, गोवा, गुजरात, हरियाणा, हिमाचल प्रदेश, पंजाब, राजस्थान, उत्तराखंड, जम्मू आणि काश्मीर, लडाख, दमन आणि दीव तसेच दादरा आणि नगर हवेली यांचा समावेश आहे. या परिषदेला ग्रामीण पाणी पुरवठा आणि स्वच्छता विभागाच्या वरिष्ठ अधिकाऱ्यांसह 10 राज्यातील जल मंत्री प्रत्यक्ष उपस्थित राहणार आहेत.
अत्यंत महत्त्वाच्या अशा या दोन्ही सरकारी अभियानांनी प्रत्येक राज्यात आणि केंद्रशासित प्रदेशात केलेल्या प्रगतीविषयी या परिषदेत चर्चा होऊन, यातील नियोजनबद्ध उपक्रमांना वेग आणण्यासाठी तसेच या अभियानांचा भविष्यातील आराखडा निश्चित करण्यासाठी विचार विनिमय केला जाईल. या परिषदेत सहभागी झालेल्या राज्यांच्या पाणी पुरवठा आणि स्वच्छता विभागाचे सचिव, अतिरिक्त सचिव यांच्याशी जल जीवन अभियान आणि स्वच्छ भारत अभियान यांचे अभियान संचालक चर्चा करतील.
राज्ये आणि केंद्रशासित प्रदेशांकडून मिळालेल्या माहितीनुसार गेल्या अडीच वर्षांत ग्रामीण भागातील 6 कोटी 15 लाख घरांना पाणीपुरवठ्यासाठी नळजोडणी देण्यात आली असून 6 एप्रिल 2022 रोजी देशातील 9 कोटी 39 लाख घरांमध्ये  नळजोडण्या कार्यरत आहेत. आतापर्यंत, 8 लाख 55 हजार शाळा  आणि 8 लाख 82 हजार अंगणवाडी केंद्रांना पिण्याच्या पाण्याचा नळाने पुरवठा होत आहे.
Jaydevi PS/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 173
आरोग्य आणि कुटुंब कल्याण मंत्रालय
कोविड-19 ची ताजी माहिती
नवी दिल्ली, 22 सप्टेंबर 2022
देशव्यापी कोविड प्रतिबंधक लसीकरण मोहिमे अंतर्गत आतापर्यंत 217.11  कोटी लसमात्रा देण्यात आल्या आहेत.
गेल्या 24 तासात 15,85,343 मात्रा देण्यात आल्या.
भारतातील उपचाराधीन रुग्णांची संख्या सध्या 46,342 आहे
उपचाराधीन रुग्णांचे प्रमाण 0.10% आहे
रुग्ण बरे होण्याचा दर सध्या 98.71% आहे.
गेल्या 24 तासात 5,291 रुग्ण बरे झाले, त्यामुळे बरे झालेल्यांची एकूण संख्या वाढून 4,39,78,271 वर पोहचली.
गेल्या 24 तासात 5,443 नवे रुग्ण आढळले.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 89.27 कोटी चाचण्या करण्यात आल्या. गेल्या 24 तासात 3,39,062 चाचण्या करण्यात आल्या.
S.Bedekar/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 79
मंत्रिमंडळ
देशातील संशोधन परिसंस्था मजबूत करण्यासाठी संसदेत नॅशनल रिसर्च फाऊंडेशन विधेयक 2023 सादर करण्यास केंद्रीय मंत्रिमंडळाची मंजुरी
नवी दिल्ली, 28 जून 2023
पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत आज संसदेत नॅशनल रिसर्च फाऊंडेशन  विधेयक 2023 सादर करण्यास मंजुरी देण्यात आली. मंजूर विधेयकामुळे एनआरएफची स्थापना करण्याचा मार्ग मोकळा होईल, ज्या अंतर्गत देशातील विद्यापीठे, महाविद्यालये, संशोधन संस्था आणि संशोधन आणि विकास प्रयोगशाळांमध्ये संशोधन आणि विकास  चे बीजीकरण करुन त्यास वृद्धिंगत करेल आणि प्रोत्साहन देईल आणि संशोधन आणि नाविन्यपूर्ण संस्कृतीला चालना मिळेल.
हे विधेयक संसदेत मंजूर झाल्यानंतर राष्ट्रीय शिक्षण धोरणाच्या  शिफारशींनुसार देशात वैज्ञानिक संशोधनाची उच्चस्तरीय धोरणात्मक दिशा प्रदान करणारी सर्वोच्च संस्था एनआरएफची स्थापना करेल, ज्याचा अंदाजित खर्च पाच वर्षांत  एकूण 50,000 कोटी रुपये असेल.
विज्ञान आणि तंत्रज्ञान विभाग  हा एनआरएफचा प्रशासकीय विभाग असेल जो विविध विषयांमधील प्रख्यात संशोधक आणि व्यावसायिकांचा समावेश असलेल्या गव्हर्निंग बोर्डद्वारे नियंत्रित केला जाईल. एनआरएफची व्याप्ती व्यापक असल्याने - सर्व मंत्रालयांवर परिणाम करणारे - पंतप्रधान मंडळाचे पदसिद्ध अध्यक्ष असतील आणि केंद्रीय विज्ञान आणि तंत्रज्ञान मंत्री आणि केंद्रीय शिक्षण मंत्री पदसिद्ध उपाध्यक्ष असतील. एनआरएफचे कामकाज भारत सरकारच्या प्रधान वैज्ञानिक सल्लागारांच्या अध्यक्षतेखालील कार्यकारी परिषदेद्वारे नियंत्रित केले जाईल.
NRF उद्योग, शैक्षणिक संस्था आणि सरकारी विभाग आणि संशोधन संस्था यांच्यात सहयोग निर्माण करेल आणि वैज्ञानिक आणि संबंधित मंत्रालयांव्यतिरिक्त उद्योग आणि राज्य सरकारांच्या सहभागासाठी आणि योगदानासाठी परस्परपूरक यंत्रणा तयार करेल. हा धोरणात्मक आराखडा तयार करण्यावर आणि नियामक प्रक्रिया राबवण्यावर लक्ष केंद्रित करेल ज्यामुळे सहकार्य आणि संशोधन आणि विकास यावर उद्योगांकडून वाढीव खर्चाला प्रोत्साहन मिळेल.
या विधेयकामुळे 2008 मध्ये संसदेच्या कायद्याने स्थापन केलेले विज्ञान आणि अभियांत्रिकी संशोधन मंडळ  रद्दबातल ठरेल आणि एनआरएफमध्ये समाविष्ट करेल ज्याला व्यापक आधार आहे आणि एसईआरबीच्या क्रियाकलापांव्यतिरिक्त क्रियाकलापांचा यात समावेश आहे.S.Thakur/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
अर्थ मंत्रालय
एसएमएसद्वारे शून्य जीएसटी विवरणपत्र भरण्याची सुविधा सरकारने सुरु केली
नवी दिल्ली, 8 जून 2020
करदात्यांच्या सोयीसाठी महत्त्वपूर्ण पाऊल उचलताना सरकारने आजपासून एसएमएसद्वारे फॉर्म जीएसटीआर -3 बी मध्ये शून्य वस्तू आणि सेवा कर  मासिक विवरणपत्र भरायला परवानगी दिली आहे. यामुळे 22 लाखांहून अधिक नोंदणीकृत करदात्यांसाठी जीएसटी अनुपालन सुलभ होईल. आतापर्यन्त सामायिक पोर्टलवर त्यांना त्यांच्या खात्यात लॉग इन करावे लागत होते आणि दरमहा विवरणपत्र भरावे लागत होते. आता, शून्य दायित्व असलेल्या करदात्यांना जीएसटी पोर्टलवर लॉग इन करण्याची आवश्यकता नाही , एसएमएसद्वारे ते त्यांचे शून्य विवरणपत्र दाखल करू शकतात.
2. यासाठी, एसएमएसद्वारे Nil FORM GSTR-3B दाखल करण्याची कार्यक्षमता जीएसटीएन पोर्टलवर तत्काळ प्रभावाने उपलब्ध करुन देण्यात आली आहे. जीएसटी पोर्टलवर जीएसटीआयएन खात्यात लॉग इन करून सर्व्हिसेस > रिटर्न्स> ट्रॅक रिटर्न स्टेटस नेव्हिगेशन करून विवरणपत्रांची सद्यस्थिती जाणून घेता येते. एसएमएसद्वारे शून्य रिटर्न भरण्याची प्रक्रिया खालीलप्रमाणे आहेः
|
|
Step
|
|
SMS to 14409
|
|
Receive from VD-GSTIND
|
|
Initiate Nil Filing
|
|
NIL<space>3B<space>GSTIN<space>Tax period
Ex. NIL 3B 09XXXXXXXXXXXZC 052020
|
|
123456 is the CODE for Nil filing of GSTR3B for09XXXXXXXXXXXZC for period 052020. Code validity 30 min.
|
|
Confirming Nil Filing
|
|
CNF <space>3B<space>Code
Ex. CNF 3B 123456
|
|
Your, 09XXXXXXXXXXXZC, GSTR3B for 052020 is filed successfully and acknowledged vide ARN is AA070219000384. Please use this ARN to track the status of your return.
|
|
For Help, anytime
|
|
HELP<Space>3B
Ex. Help 3B
|
|
To file NIL return of GSTIN for Mar 2020: NIL 3B 07CQZCD1111I4Z7 032020 To confirm Nil filing: CNF 3B CODE More details www.gst.gov.in
M.Jaitly/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 220
राष्ट्रपती कार्यालय
नवभारत टाइम्सने आयोजित केलेल्या महिलांच्या बाइक रॅलीला राष्ट्रपतींनी व्हिडिओ संदेशाद्वारे दिल्या शुभेच्छा
नवी दिल्ली, 12 मार्च 2023
राष्ट्रपती द्रौपदी मुर्मू यांनी आज  नवभारत टाइम्सने आयोजित केलेल्या महिलांच्या बाइक रॅलीला व्हिडिओ संदेशाद्वारे हिरवा झेंडा दाखवून रवाना केले.
आपल्या संदेशात राष्ट्रपती म्हणाल्या की, जर महिला सुरक्षित असतील तर कुटुंब सुरक्षित आहे; जर कुटुंब सुरक्षित असेल तर समाज सुरक्षित आहे; जर समाज सुरक्षित असेल तर देश सुरक्षित आहे.
राष्ट्रपती म्हणाल्या की, महिलांच्या प्रतिष्ठेच्या विरोधात ज्या प्रथा आहेत त्या बंद करणे हे भारतातील प्रत्येक नागरिकाचे कर्तव्य आहे असे राज्यघटना सांगते. हे मूलभूत कर्तव्य पार पाडण्यासाठी प्रत्येक नागरिकाचा महिलांप्रती आदरयुक्त दृष्टिकोन असणे आवश्यक आहे. महिलांप्रति आदरयुक्त वर्तनाचा पाया कुटुंबातच घातला जाऊ शकतो. त्यांनी प्रत्येक माता आणि भगिनीला आपल्या मुलामध्ये आणि भावामध्ये सर्व महिलांना आदराची वागणूक देण्याची मूल्य रुजवण्याचे आवाहन केले. त्या म्हणाल्या की, विद्यार्थ्यांमध्ये महिलांप्रती आदर आणि संवेदनशीलतेची भावना दृढ करणे ही कुटुंबासोबतच शिक्षकांचीही जबाबदारी आहे.
राष्ट्रपतींनी मुलींना सांगितले की, निसर्गाने महिलांना आई बनण्याची क्षमता दिली आहे; आणि जिच्याकडे मातृत्वाची क्षमता आहे, तिच्यात नेतृत्वाची क्षमता स्वाभाविकपणे असते. अनेक मर्यादा आणि आव्हाने असूनही महिलांनी आपल्या अदम्य साहस आणि कौशल्याच्या बळावर यशाचे नवे विक्रम प्रस्थापित केले आहेत.
राष्ट्रपती म्हणाल्या की, प्रसारमाध्यमांद्वारे प्रसारित जाहिराती, बातम्या आणि कार्यक्रमांमध्ये महिलांचा सन्मान आणि सुरक्षेप्रति पूर्ण संवेदनशीलता असणे अपेक्षित आहे.
'आत्मनिर्भर भारत' आणि 'नवभारत ' उभारणीचे उद्दिष्ट तेव्हाच पूर्ण होईल जेव्हा आपल्या मुली आत्मनिर्भर आणि आत्मविश्वासाच्या भावनेने पुढे वाटचाल करतील असे राष्ट्रपती म्हणाल्या.
राष्ट्रपतींचा संदेश पाहण्यासाठी कृपया येथे क्लिक कराN.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 97
गृह मंत्रालय
'अम्फान’ या अतितीव्र चक्रीवादळाच्या तयारीचा आढावा घेण्यासाठी राष्ट्रीय आपत्ती व्यवस्थापन समितीची पुन्हा एकदा बैठक
नवी दिल्ली, 19 मे 2020
बंगालच्या उपसागरात निर्माण झालेल्या ‘अम्फान’ या चक्रीवादळाचा सामना करण्यासाठीच्या राज्ये आणि केंद्रसरकारच्या तयारीचा आढावा घेण्यासाठी कॅबिनेट सचिव राजीव गउबा यांच्या अध्यक्षतेखाली आज पुन्हा एकदा राष्ट्रीय आपत्ती व्यवस्थापन समितीची बैठक झाली.
भारतीय हवामानशास्त्र विभागाने दिलेल्या माहितीनुसार, हे सुपर सायक्लोन म्हणजेच अतितीव्र चक्रीवादळ उद्या म्हणजेच 20 मे रोजी दुपारी/संध्याकाळी पश्चिम बंगालच्या किनाऱ्यावर धडकण्याची शक्यता आहे. यावेळी अत्यंत वेगाने म्हणजेच, ताशी 155-165 किलोमीटर ते ताशी 185 किलोमीटर वेगाने वारे वाहण्याची शक्यता असून या काळात किनारपट्टीवर मुसळधार पाऊस आणि वादळ येण्याचा अंदाज वर्तवण्यात आला आहे. पूर्व मिदनापूर, दक्षिण आणि उत्तर 24 परगणा, हावडा, हुगळी आणि कोलकाता या भागांवर वादळाचा गंभीर परिणाम होण्याची शक्यता आहे. ह्या वादळाचा प्रभाव 2019 साली आलेल्या ‘बुलबुल’ वादळापेक्षा अधिक असेल, असा अंदाज आहे.
ओडिशाच्या पाच किनारपट्टी जिल्ह्यात देखील या वादळामुळे जोराचे वारे, मुसळधार पाऊस आणि वादळ येण्याची शक्यता वर्तवण्यात आली आहे.
केंद्रीय आपत्ती व्यवस्थापन समितीच्या बैठकीत ओडिशाचे मुख्य सचिव आणि पश्चिम बंगालच्या अतिरिक्त सचिवांनी दोन्ही राज्यांच्या आपत्ती व्यवस्थापन तयारीची माहिती दिली. सखल जागांवर राहणाऱ्या लोकांना सुरक्षित स्थळी हलवण्याची प्रक्रिया वेगाने सुरु आहे, असे त्यांनी सांगितले. अन्नधान्य, पेयजल आणि इतर आवश्यक वस्तूंच्या पुरवठ्याचा आढावा घेतला जात आहे. वीज आणि दूरध्वनी सेवांच्या देखभालीसाठी विशेष पथके तैनात आहेत.
सखल जागांवर राहणाऱ्या लोकांना सुरक्षित स्थळी हलवण्याची प्रक्रिया वेळेत पूर्ण करावी आणि इतर व्यवस्थाही अद्ययावत केली जावी असे निर्देश कॅबिनेट सचिवांनी दोन्ही राज्यांना दिले.
राष्ट्रीय आपत्ती व्यवस्थापन प्राधिकरणाच्या 36 तुकड्या सध्या दोन्ही राज्यात तैनात आहेत. लष्कर आणि नौदलाची बचाव तसेच मदत पथके, त्याशिवाय, नौदल, वायुदल आणि तटरक्षक दलाची जहाजे व विमाने देखील मदतीसाठी सज्ज ठेवण्यात आली आहेत. अत्यावश्यक सेवांचा पुरवठा कायम राहावा म्हणून दूरसंवाद आणि उर्जा मंत्रालयांनी देखील आपले अधिकारी तिकडे रवाना केले आहेत.
या दोन्ही राज्यांच्या अधिकाऱ्यांसह गृहमंत्रालय, संरक्षण, उर्जा यासह विविध मंत्रालयाचे अधिकारी या बैठकीत सहभागी झाले होते.B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(